Isabell Herlovsen

Isabell Lehn Herlovsen (født 1988) er en norsk tidligere fotballspiller som har over hundre landskamper, og med 67 landslagsmål den spilleren som har scoret flest mål for det norske landslaget.  

Klubbkarriere

 Tidlig karriere 
Herlovsen er datter av den tidligere  og Tysklands-proffen Kai Erik Herlovsen. Hun ble født i daværende Vest-Tyskland, der faren spilte for Borussia Mönchengladbach. Familien flyttet etter hvert tilbake til Norge og Begby i Fredrikstad. Isabell spilte i oppveksten fotball i Begby Idrettslag. Hun var også en lovende golfspiller i tenårene, men valgte på et tidspunkt å prioritere fotballen.Reidar Engesbakk, ''Isabells sommerjobb ' hos blikk.no den 29. juni 2011

 Kolbotn 
Herlovsen ble tatt inn på juniorlaget til Kolbotn som 13-åring, og som 15-åring debuterte hun for Kolbotns A-lag i Toppserien i 2004. I løpet av sin tid i klubben ble hun seriemester i 2005 og 2006, og cupmester i 2007. Som 17-åring var hun i 2005 sterkt ønsket av Arsenal og var på et treningsopphold hos den engelske klubben, men valgte å takke nei. 

 Lyon 
I oktober 2009 ble det kjent at Herlovsen og Christine Colombo Nilsen ble hentet fra Kolbotn til den franske toppklubben Olympique lyonnais (Lyon). 21 år gamle Herlovsen hadde også tilbud fra blant annet tyske Wolfsburg men valgte til slutt Lyon. I 2010 spilte hun Champions League-finale mot Turbine Potsdam, Herlovsen bommet på straffespark i straffesparkkonkurransen og Lyon tapte finalen. Hun ble i klubben i nærmere to sesonger, men fikk lite spilletid.

 LSK Kvinner 
I februar 2011 vendte hun tilbake til Norge og signerte for LSK Kvinner. Hun var de neste sesongene med på klubbens storhetstid, og var med på å ta fire seriemesterskap og tre cupmesterskap. Hun ble toppscorer i Toppserien i både 2012, 2015 og 2016. I løpet av seks sesonger i klubben spilte hun 108 seriekamper og scoret 100 seriemål. 

 Jiangsu Suning 
Hun ble i februar 2017 solgt til kinesiske Jiangsu Suning og ble med det den dyreste norske kvinnelige fotballspilleren gjennom tidene. Hun ble cupmester i Kina med Jiangsu, og matchvinner i straffesparkkonkurransen.

 Vålerenga og tilbake til Kolbotn 
Før 2018-sesongen signerte hun en treårsavtale med Vålerenga. I sin første sesongspilte hun 19 seriekamper og scoret seks seriemål. Etter hvert oppsto det samarbeidsproblemer med Vålerenga-trener Monica Knudsen, Herlovsen ønsket seg bort fra klubben, og vurderte å legge opp. I januar 2019 ble konflikten løst med at hun ble lånt ut til Kolbotn ut sesongen.

I januar 2020 var hun tilbake i Vålerenga og alle parter hadde lagt konflikten bak seg. Men i september kom nyheten om at Herlovsen valgte å legge opp som fotballspiller på toppnivå grunnet manglende motivasjon.

 Fredrikstad 
I september 2021 kom nyheten om at Herlovsen gjorde comeback på fotballbanen for Fredrikstad i 3. divisjon. Der avsluttet hun karrieren med å rykke opp til 2. divisjon med FFK.

Landslagskarriere
Isabell Herlovsen debuterte for det norske A-landslaget allerede som 16-åring i 2005, og ble den yngste spilleren i et fotball-EM (16 år og 348 dager), og yngste målscorer (16 år og 351 dager).Se Herlovsens technodans i Aftenposten  den 21. mai 2007. Hun var med å spille Norge til finalen i EM i 2005.

I februar 2017 varslet Herlovsen at hun tok en pause fra landslaget da hun gikk til kinesisk fotball. I oktober samme år var hun tilbake.

Den 8. oktober 2019 ble hun historisk som den mestscorende på det norske landslaget gjennom tidene, da hun scoret sitt 67. landslagsmål i sin 133. landskamp. Hun sto for tre av målene i Norges 13–0-seier over Færøyene, og slo dermed Marianne Pettersens 16 år gamle rekord på 66 landslagsmål.https://www.nrk.no/sport/her-blir-isabell-herlovsen-historisk---satte-scoringsrekord-i-ellevill-seier-1.14734684

 Meritter 
Med Kolbotn

 Toppserien: 2005, 2006
 Norgesmester: 2007

Med Lyon

 Division 1 Féminine: 2009/10

Med LSK Kvinner

 Toppserien: 2012, 2014, 2015, 2016
 Norgesmester: 2014, 2015, 2016

Med Jiangsu Suning

 Kinesisk FA-Cup: 2017

Med Norge

 EM-Sølv: 2005
 EM-Bronse: 2009

 Referanser 

 Eksterne lenker 





Kategori:Norske fotballspillere
Kategori:Norske damelandslagsspillere i fotball
Kategori:Norske fotballspillere i Frankrike
Kategori:Norske fotballspillere i Kina
Kategori:Fotballspillere for Kolbotn Fotball Kvinner
Kategori:Fotballspillere for Olympique lyonnais (kvinner)
Kategori:Fotballspillere for LSK Kvinner
Kategori:Fotballspillere for Jiangsu Sainty FC
Kategori:Fotballspillere for Vålerenga Fotball Damer
Kategori:Spillere under EM i fotball for kvinner 2005
Kategori:Spillere i VM i fotball for kvinner 2007
Kategori:Deltakere for Norge under Sommer-OL 2008
Kategori:Fotballspillere under Sommer-OL 2008
Kategori:Spillere under EM i fotball for kvinner 2009
Kategori:Spillere i VM i fotball for kvinner 2011
Kategori:Spillere i VM i fotball for kvinner 2015
Kategori:Spillere i VM i fotball for kvinner 2019
Kategori:Personer fra Mönchengladbach
Kategori:Nordmenn født i Tyskland
Kategori:Norgesmestere i fotball
Kategori:Mesternes Mester-deltakere